**Likumprojekta “Grozījumi Covid-19 infekcijas izplatības pārvaldības likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas un Ārlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši spēkā esošajām Imigrācijas likuma normām pastāv iespēja anulēt ārzemniekiem piešķirtās pastāvīgās uzturēšanās atļaujas, kā arī atteikt izsniegt pastāvīgās uzturēšanās atļaujas gadījumos, kad ārzemnieks pārsniedzis pieļaujamo prombūtnes termiņu no Latvijas Republikas. Imigrācijas likumam pakārtotais normatīvais akts – Ministru kabineta 2010.gada 21.jūnija noteikumi Nr.564 “Uzturēšanās atļauju noteikumi” arī paredz to, ka lēmums par uzturēšanās atļaujas piešķiršanu ir derīgs trīs mēnešus no tā spēkā stāšanās dienas. Šo normu spēkā esamība veicina ārzemnieku ieceļošanu no valstīm, kurās pastāv augsta Covid-19 infekcijas izplatība, turklāt no atsevišķām valstīm ieceļošana praktiski nav iespējama, jo ir apturēti regulārie pasažieru pārvadājumi, līdz ar to ārzemnieki, kas atbilst visiem Imigrācijas likuma nosacījumiem un kuriem pieņemts lēmums par uzturēšanās atļaujas piešķiršanu, šo atļauju nevarēs saņemt ieceļošanas ierobežojumu dēļ. Lai situāciju noregulētu, likumprojektā paredzēts:   1. līdz 2020.gada 31.decembrim pagarināt lēmumu par uzturēšanās atļaujas piešķiršanu derīguma termiņu; 2. noteikt, ka prombūtne, sākot no ārkārtējās situācijas noteikšanas brīža, t.i., no 2020.gada 12.marta līdz 2020.gada 31.decembrim, ir uzskatāma par attaisnotu, izvērtējot jautājumu par pastāvīgās uzturēšanās atļauju piešķiršanu, reģistrēšanu vai anulēšanu.   Atbilstoši Slimību profilakses un kontroles centra datiem nozīmīga daļa no jaunajiem reģistrētajiem Covid-19 saslimšanas gadījumiem ir konstatēta personām, kuras ieradušās no ārvalstīm, tādēļ jo īpaši svarīgi ir nodrošināt, ka šīs personas, tajā skaitā ārzemnieki, pienācīgi ievēro izolācijas, pašizolācijas un mājas karantīnas noteikumus. Šobrīd spēkā esošais regulējums personām, kuras šos noteikumus neievēro, ļauj piemērot naudas sodu, kas ne vienmēr varētu būt pietiekami atturošs sods ārzemniekiem.  Tādēļ likumprojekts piedāvā noteikt, ka ārzemniekiem izsniegto vīzu vai termiņuzturēšanās atļauju vai lēmumu par vīzas vai termiņuzturēšanās atļaujas izsniegšanu var atcelt, ja ārzemnieks pārkāpis izolācijas, pašizolācijas vai mājas karantīnas noteikumus. Atbilstoši priekšlikumam atcelšana nav obligāta, tā tiek piemērota, izvērtējot individuālo situāciju un atcelšanas samērīgumu, jo īpaši tad, ja ārzemnieks vīzu vai termiņuzturēšanās atļauju ir saņēmis, lai ieceļotu Latvijā ģimenes apvienošanas nolūkā. Tādējādi tiks nodrošināts Eiropas Cilvēka tiesību un pamatbrīvību aizsardzības konvencijas 8.pantā (tiesības uz privātās un ģimenes dzīves neaizskaramību) ietvertais valsts pienākums veikt individuālu izvērtējumu, ja tiek ierobežotas personas tiesības.  Tāpat, lai nodrošinātu vienotu izpratni par epidemioloģiskās drošības jomas regulējošajos normatīvajos aktos lietoto terminoloģiju saistībā ar likumā paredzēto administratīvās atbildības normu, likumprojekts paredz precizēt Covid-19 infekcijas izplatības pārvaldības likuma 50.panta pirmajā daļā ietverto administratīvās atbildības normu, sniedzot tajā izsmeļošu uz Covid 19 infekcijas izplatības ierobežošanu attiecināmo un epidemioloģiskās drošības jomā lietoto terminu uzskaitījumu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija un Pilsonības un migrācijas lietu pārvalde, kā arī Ārlietu ministrija |
| 4. | Cita informācija | Nav. |

 .

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz:   1. ārzemniekiem, kuriem Latvijas Republikā piešķirtas pastāvīgās uzturēšanās atļaujas vai termiņuzturēšanās atļaujas, kas dod tiesības pieprasīt pastāvīgās uzturēšanās atļaujas. vēlas pieprasīt termiņuzturēšanās atļaujas; 2. ārzemniekiem, kam pieņemts lēmums par uzturēšanās atļaujas piešķiršanu un kas uzturas ārpus Latvijas Republikas; 3. personām, kuras neievēros Covid-19 infekcijas izplatības pārvarēšanas likumā un uz tā pamata izdotajos Ministru kabineta noteikumos noteiktos ierobežojumus un prasības; 4. institūciju – Veselības inspekcijas, Valsts policijas un pašvaldības policijas – darbiniekiem, kas izskatīs attiecīgās administratīvo pārkāpumu lietas; 5. ārzemniekiem, kuriem izsniegtas vīzas vai termiņuzturēšanās atļaujas vai attiecībā uz kuriem pieņemts lēmums par vīzas vai termiņuzturēšanās atļaujas izsniegšanu, ja šie ārzemnieki neievēro izolācijas, pašizolācijas vai mājas karantīnas noteikumus. |
| 2. | Tiesiskā regulējuma ietekme uz tautsaimniecību un administratīvo slogu | Šobrīd likumprojekta ietekmi uz tautsaimniecību un administratīvo slogu noteikt nav iespējams. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekts veicinās izolācijas, pašizolācijas vai mājas karantīnas noteikumu ievērošanu, kas nepieciešama Covid-19 izplatības novēršanai. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts atbilst Eiropas Cilvēka tiesību un pamatbrīvību aizsardzības konvencijas 8.pantam (tiesības uz privātās un ģimenes dzīves neaizskaramību). |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot projekta steidzamību, sabiedrības līdzdalības nodrošināšana nav iespējama. Par Projekta saturu sabiedrība tiks informēta Projekta izskatīšanas gaitā, izmantojos plašsaziņas līdzekļus. |
| 2. | Sabiedrības līdzdalība projekta izstrādē | Ievērojot projekta steidzamību, sabiedrības līdzdalības nodrošināšana nav iespējama. |
| 3. | Sabiedrības līdzdalības rezultāti | Ievērojot projekta steidzamību, sabiedrības līdzdalības nodrošināšana nav iespējama. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts policija, pašvaldības policija, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministra vietā –

ekonomikas ministrs J. Vitenbergs

v\_sk = 881